มีตกขาวที่เป็นเมือกๆคล้ายน้ำมูกสีเหลืองๆ มีกลิ่นเหม็นมาก ไม่คัน ไม่เจ็บ ไม่ปวดอะไร แต่เวลามีเพศสัมพันธ์จะมีน้ำเมือกๆไหลออกมาจะออกเป็นสีแดงอ่อนๆ อาการแบบนี้เป็นเพราะอะไร อันตรายหรือเปล่า ควรรักษายังไง ควรหากินยาอะไรดีคะ
สวัสดีค่ะ APPLE P.อาการมีตกขาวเป็นเมือกคล้ายน้ำมูกสีเหลืองๆ มีกลิ่นเหม็นมาก ไม่คัน อาจจะเกิดจาก ช่องคลอดอักเสบจากการติดเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ เป็นภาวะที่พบได้บ่อย ไม่ใช่โรคติดต่อทางเพศสัมพันธ์ สาเหตุอื่นเช่น ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดซึ่งการให้ได้การวินิจฉัยที่แน่ชัดจำเป็นต้องตรวจร่างกายจริง ตรวจภายใน หรือนำตกขาวที่ผิดปกติไปตรวจหาเชื้อร่วมด้วย ดังนั้นถ้าอาการเป็นเยอะมากขึ้น คัน ระคาย ตกขาวสีผิดปกติไปอย่างชัดเจน ควรไปพบแพทย์เพื่อตรวจเพิ่มเติมในเบื้องต้น ไม่ไปสวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อน ยังไม่ควรซื้อยาใดๆมากินเอง เพราะยังไม่ทราบการวินิจฉัยที่แน่ชัด และการใช้ยาผิดอาจทำให้เกิดเชื้อดื้อยาตามมาได้